=== Anvendelse ===
Forskellige komponister har bidraget til fløjterepertoiret. Den første, der for alvor skrev musik for tværfløjte var [[Antonio Vivaldi]], der som et led i ansættelse ved [[Ospedale della Pietà|musikkonservatoriet i Venedig]] skrev en række koncerter for tværfløjte og strygeorkester, hvilket skulle benyttes til eleverne ved konservatoriet.<ref>Turner, s. 22-23</ref> Disse koncerter bærer i høj grad præg af at være øvelser, hvilken rolle [[etude]]rne nutildags har overtaget. Mange komponister har bidraget med fløjteetuder, men den danske [[Joachim Andersen (musiker)|Joachim Andersen]] har i særlig grad tilføjet denne type kompositioner til repetoiret.<ref>For eksempel bruges Joachim Andersens etuder i disse år i forbindelse med optagelse på de danske musikkonservatorier hvis tværfløjte er hovedfag.</ref> Mange komponister har i deres orkesterværker udnyttet fløjtens højde, men også de bløde klange er blevet brugt, hvilket især [[Claude Debussy]] har gjort i både orkesterværker, kammer- og solostykker, hvoraf ''[[Syrinx (musikkomposition)|Syrinx]]'' er et af de faste stykker i et fløjterepertoire.<ref>Blandt andet i [http://www.theflutesource.com/repflalone.html denne] repertoireliste for solofløjte</ref><ref>Turner, s. 40-41</ref>
Musik